**Hui-li̍p-pin** ia̍h-sī im-e̍k chò **Hui-lu̍t-pin** (Hàn-jī: 菲立賓；Hàn-gí: 菲律賓), choân-chheng **Hui-li̍p-pin Kiōng-hô-kok** (Hui-li̍p-pin-gí: Republika ng Pilipinas), tī A-chiu ê tang-pō͘, iû Thài-pêng-iûⁿ ê Hui-li̍p-pin Kûn-tó kah sì-kho͘-le̍ ê tó-sū, lóng-chóng 7500 gōa ê tōa-sió tó-sū cho͘-sêng.

Le̍k-sú
-------

Tāi-iok chêng 3000 nî ê sî, Lâm-tó bîn-cho̍k khai-sí tī Hui-li̍p-pin khiā-khí, chia Lâm-tó lâng chú-iàu sī tùi Tâi-oân kòe--lâi. Kàu chêng 500 nî ê sî-chūn, Hui-li̍p-pin khai-sí kap Ìn-tō͘, Lâm-iûⁿ kî-thaⁿ só͘-chāi, koh-ū Tiong-kok ū bō͘-e̍k lâi-óng.

Kong-gôan 1521 nî, Au-chiu thàm-hiám-ka Ferdinand Magellan chhōa-tio̍h i thàm-hiám-tūi keng-kòe chit-ê só·-chāi. 1565 nî liáu-āu, Se-pan-gâ khai-sí thóng-tī chit-phiàn thó·-tē, 1898 nî liáu-āu ōaⁿ Bí-kok thóng-tī. 1935 nî, kok-ka chhòng-kiàn "kiōng-tông-thé ", 1946 nî chhú-tit ôan-chôan ê to̍k-li̍p. 

Tē-jī-chhù Sè-kài Tāi-chiàn kî-kan, bat hō· Ji̍t-pún-lâng chiàm-niá kòe 1-chām. 1965 nî kòe-āu, chóng-thóng Ferdinand Marcos si̍t-hêng to̍k-chhâi thóng-tī, it-ti̍t kàu-kah 1981 nî, Maria Corazón Aquino kèng-sóan sèng-lī liáu-āu, chiah kóaⁿ-cháu Marcos, pēng-chhiáⁿ chiong i khu-tiok chhut-kéng.

Chèng-tī
--------

Hui-li̍p-pin si̍t-hêng chóng-thóng-chè. Chóng-thóng sī kok-ka ê gôan-siú kiam chèng-hú siú-náu, koh kiam bú-chong pō·-tūi ê chóng-su-lēng.

Hêng-chèng khu
--------------

Hui-li̍p-pin chit-ê kok-ka ê thó·-tē chóng--ê ē-tàng kā pun-chòe Luzon, Visayas kah Mindanao 3 tōa pō·-hūn. Chôan-kok lóng-chóng ū 13-ê tē-khu, 1-ê hêng-chèng-khu Cordillera, 1-ê chū-tī-khu (Mindanao Muslim chū-tī-khu). Chóng--ê 76-ê séng.

Tē-lí
-----

Hui-li̍p-pin tōa-pō·-hūn ê kok-thó· sī kôan-soaⁿ, ko-gôan kah sió soaⁿ-lûn cho·-sêng--ê, o̍ah-hóe-soaⁿ chiâⁿ chōe, tē-tāng chin keng-siông. Mindanao ê Apo Hóe-soaⁿ sī kok-lāi siōng-kôan ê 1-chō soaⁿ. Luzon ê Mayon Hóe-soaⁿ sī siōng-tōa ê o̍ah-hóe-soaⁿ. Kok-lāi chú-iàu ê hô-liû sī Mindanao Hô kah Cagayan Hô. 

Hui-li̍p-pin sio̍k hái-iûⁿ-sèng jia̍t-tāi kùi-hong khí-hāu, nî pêng-kun khì-un 27℃, nî kàng-hō·-liōng ta̍t-kàu 2500 kong-lî chó-iū. Jo̍ah--lâng tiāⁿ-tiāⁿ ū teh chò hong-thai.

Keng-chè
--------

Pian-chi̍p tiong *Chit pha iáu-bōe ū lâng siá. Chhiáⁿ tàu pó͘-chhiong lōe-iông.*

Jîn-kháu
--------

Hui-li̍p-pin siāng chú-iàu ê lâng sī sio̍k Má-lâi-cho̍k, pau-koat Thaⁿ-ka-lo̍k lâng kah kî-thaⁿ 4-ê bîn-cho̍k. Lēng-gōa koh ū Tn̂g-lâng (Hôa-jîn), Ìn-nî-lâng, Ìn-tō·-lâng kah A-la-pek lâng téng. Kok-lāi sìn-hōng Thian-chú-kàu ê lâng chha-put-tō chiàm 85%, lēng-gōa koh ū 4.9% ê lâng sìn-hōng I-su-lân-kàu, chió-sò· làng sìn-hōng To̍k-li̍p-kàu kah Ki-tok-kàu, Tn̂g-lâng tāi-to-sò· sìn-hōng Hu̍t-kàu, gôan-chū-bîn chha-put-to lóng sìn-hōng Gôan-sú chong-kàu.

Bûn-hòa
-------

Hiān-tāi Hui-li̍p-pin ê bûn-hòa sī tan-se-iûⁿ ê sa-lām, i tián-hiān Má-lâi sek bûn-hòa ê tông-sî, mā khip-siu tōa-liōng ê Se-pan-gâ kap Bí-kok bûn-hòa éng-hióng.

Hui-li̍p-pin-lâng hō-miâ ê hong-sek sī bêng-hián ê Se-pan-gâ hêng-sek, put-koán sī miâ-sèⁿ, Se-pan-gâ-sek hō-miâ lóng sī tong-tē chú-liû, jî-chhiá kî-tiong koh ū chi̍t pō͘-hūn sī chāi-tē he̍k-chiá kî-tha lâi-goân (pí-lūn Hok-kiàn) miâ-sèⁿ ê Se-pan-gâ-hòa. Chi̍t khoán hiān-siōng kap in 19 sè-kí sî chóng-tok Narciso Clavería y Zaldúa thui-sak Se-pan-gâ hō-miâ ū koan-hē. 

Tû-liáu lâng-miâ, tē-hō-miâ kap ki-koan siat-si ê miâ mā lóng tōa-hūn sī Se-pan-gâ-sek. Chóng-sī chi̍t pō͘-hūn óa-ná î-chhî Má-lâi (Lâm-tó) ê tek-sek.

### Bûn-ha̍k

Tī Hui-li̍p-pin só͘ liû-thoân ê thoân-soat, siōng-chú-iàu sī *Filipino*-lâng ê kò͘-sū (kháu-thoân bûn-ha̍k). Kî-tiong ū kúi-ê thong-lâng-chai ê kak-sek, chhiūⁿ Maria *Makiling*, *Lam-Ang* kap *the Sarimanok*.

Kî-thaⁿ
-------

### Hui-li̍p-pin ê Tn̂g-lâng

Pian-chi̍p tiong *Chit pha iáu-bōe ū lâng siá. Chhiáⁿ tàu pó͘-chhiong lōe-iông.*

#### Che̍k-kòan

Kun-kù thóng-kè, bo̍k-chiân Hui-li̍p-pin ê Tn̂g-lâng lâng-sò· tāi-khài ū chiâⁿ-pah-bān, tang-tiong chha-put-to ū 8, 9-siâⁿ ê lâng cho·-ke tī Hok-kiàn ê Bân-lâm tē-khu (pau-koat Chôan-chiu, Chiang-chiu kah Ē-mn̂g). 

#### Tn̂g-lâng ê keng-chè

Pian-chi̍p tiong *Chit pha iáu-bōe ū lâng siá. Chhiáⁿ tàu pó͘-chhiong lōe-iông.*

Gōa-pō· liân-kiat
-----------------

* Pak-kiaⁿ chhī-chèng-hú: kok-kok siāu-kài
* Tiong-kok Gōa-kau-pō·: kok-kok kài-siāu
* Hui-li̍p-pin Chóng-thóng Pān-kong-sek

|  |  |  |  |
| --- | --- | --- | --- |
| 

| * hián
* lūn
* pian
Tang-lâm-a ê kok-ka |
| --- |
|  |
| Bûn-lâi · Hui-li̍p-pin · Ìn-nî · Kán-po͘-chē · Láu-o · Má-lâi-se-a · Bián-tiān · Oa̍t-lâm · Sin-ka-pho · Thài-kok · Tang Timor |

 |


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
A-chiu ê kok-ka kah i-lāi-tē |
| --- |
|  |
| Kok-ka | A-la-pek Liân-ha̍p Thâu-lâng-kok · Abkhazia1 4 · Afghanistan · Ai-ki̍p5 · Armenia · Artsakh1 · Azerbaijan4 · Bahrain · Bangladesh · Bhutan · Bián-tiān · Bông-kó͘ · Bûn-lâi · Gruzia4 · Hui-li̍p-pin · Í-sek-lia̍t · Ìn-nî6 · Ìn-tō͘ · Iok-tàn · Iran · Iraq · Ji̍t-pún · Kán-po͘-chē · Kazakhstan4 · Ku-pí-lō͘4 · Kuwait · Kyrgyzstan · Lâm Ossetia1 4 · Lī-pa-lùn · Láu-o · Lō͘-se-a4 · Má-lâi-se-a · Maldives · Nî-pô-lô · Oa̍t-lâm · Oman · Pak Ku-pí-lō͘1 4 · Pakistan · Palestine1 2 · Qatar · Saudi A-la-pek · Sin-ka-pho · Sri Lanka · Su-lī-a · Hân-kok · Tâi-oân1 3 · Tajikistan · Tang Timor6 · Thài-kok · Pak Tiâu-sián · Tiong-kok · Thó͘-ní-kî4 · Turkmenistan · Uzbekistan · Yemen |
|  |
| Kî-thaⁿ ê léng-thó͘ | 

|  |  |
| --- | --- |
| Liân-ha̍p Ông-kok | Akrotiri kap Dhekelia |
|  |
| Tiong-kok | Hiong-káng  · Ò-mn̂g |
|  |
| Ò-chiu | Cocos Kûn-tó  · Sèng-tàn-tó |

 |
|  |
| Chhù: 1. M̄-sī Liân-ha̍p-kok ê hoē-oân-kok. 2.Chiáⁿ-koàⁿ Palestine būn-tê 3.M̄-sī chèng-sek ê kok-miâ, hō͘ Tiong-hoâ Bîn-kok ê chèng-hú thóng-tì. Chiáⁿ-koàⁿ Tâi-oân būn-tê. 4. Mā sī Au-chiu ê chi̍t pō͘-hūn. 5. Mā sī Hui-chiu ê chi̍t pō͘-hūn. 6. Mā sī Tāi-iûⁿ-chiu ê chi̍t pō͘-hūn. |

 |


|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 147665514
* LCCN: n79058386
* ISNI: 0000 0001 2180 0793
* GND: 4045771-0
* SUDOC: 026614421
* BNF: cb11882802q (data)
* HDS: 003424
* NDL: 00563248
* NKC: ge129142
* BNE: XX1788318

 |

 |

1. ↑  Lopez, Mellie Leandicho (2006). A Handbook of Philippine Folklore. University of the Philippines Press. ISBN 978-971-542-514-8.[pages needed]